ธกส.ควัก2หมื่นล้านบาทแทรกแซงราคาข้าวเปลือกตกต่ำ
ธ.ก.ส.เตรียมเงิน2หมื่นล้าน&nbsp;รับซื้อข้าวเปลือกจากเกษตรกร หลังถูกเกษตรกรกดดัน&nbsp;คาดรับชื้อได้ตันละ1หมื่น&nbsp;นายลักษณ์ วจนานวัช ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธนาคารเตรียมเงินไว้จำนวน 2 หมื่นล้านบาท เพื่อให้องค์การคลังสินค้า (อคส.) กู้ยืม 1.7 หมื่นล้านบาท และองค์การตลาดเพื่อเกษตรกร (อ.ต.ก.) 3 พันล้านบาท ในอัตราดอกเบี้ย 2.5% ต่อปี เพื่อนำไปซื้อข้าวเปลือกจากเกษตรกรที่ออกมาเรียกร้องเนื่องจากราคาข้าวเปลือกราคาตกต่ำในขณะนี้&nbsp;สำหรับการดำเนินการรับซื้อข้าวเปลือก ทาง อคส. และ อ.ต.ก. จะเข้าไปแทรกแซงตลาดรับซื้อข้าวเปลือก ด้วยการตั้งโต๊ะรับซื้อข้าวเปลือกในราคาอ้างอิงที่กำหนด โดยคาดว่าจะรับซื้อข้าวเปลือกที่ตันละประมาณ 1 หมื่นบาท เป็นข้าวที่รับซื้อได้ทั้งหมดประมาณ 2 ล้านตัน แต่เชื่อว่าอาจจะไม่ต้องซื้อข้าวถึง 2 ล้านตัน ราคาข้าวก็น่าจะขยับขึ้นมาในปกติได้ ซึ่งขณะนี้มีการตั้งโต๊ะรับซื้อข้าวเปลือกจำนวน 8 จุด ใน 3 จังหวัด ได้แก่ จังหวัดนครสวรรค์ จังหวัดอยุธยา และจังหวัดพิษณุโลก&nbsp;นายลักษณ์ กล่าวว่า ที่ผ่านมาในช่วงเดือน ม.ค. 2553 ราคาอ้างอิงข้าวเปลือก 5% อยู่ที่ตันละ 10,164 บาท และไ
25 ก.พ. 2553

ธ.ก.ส.เตรียมเงิน2หมื่นล้าน รับซื้อข้าวเปลือกจากเกษตรกร หลังถูกเกษตรกรกดดัน คาดรับชื้อได้ตันละ1หมื่น นายลักษณ์ วจนานวัช ผู้จัดการ ธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธนาคารเตรียมเงินไว้จำนวน 2 หมื่นล้านบาท เพื่อให้องค์การคลังสินค้า (อคส.) กู้ยืม 1.7 หมื่นล้านบาท และองค์การตลาดเพื่อเกษตรกร (อ.ต.ก.) 3 พันล้านบาท ในอัตราดอกเบี้ย 2.5% ต่อปี เพื่อนำไปซื้อข้าวเปลือกจากเกษตรกรที่ออกมาเรียกร้องเนื่องจากราคาข้าวเปลือกราคาตกต่ำในขณะนี้ สำหรับการดำเนินการรับซื้อข้าวเปลือก ทาง อคส. และ อ.ต.ก. จะเข้าไปแทรกแซงตลาดรับซื้อข้าวเปลือก ด้วยการตั้งโต๊ะรับซื้อข้าวเปลือกในราคาอ้างอิงที่กำหนด โดยคาดว่าจะรับซื้อข้าวเปลือกที่ตันละประมาณ 1 หมื่นบาท เป็นข้าวที่รับซื้อได้ทั้งหมดประมาณ 2 ล้านตัน แต่เชื่อว่าอาจจะไม่ต้องซื้อข้าวถึง 2 ล้านตัน ราคาข้าวก็น่าจะขยับขึ้นมาในปกติได้ ซึ่งขณะนี้มีการตั้งโต๊ะรับซื้อข้าวเปลือกจำนวน 8 จุด ใน 3 จังหวัด ได้แก่ จังหวัดนครสวรรค์ จังหวัดอยุธยา และจังหวัดพิษณุโลก นายลักษณ์ กล่าวว่า ที่ผ่านมาในช่วงเดือน ม.ค. 2553 ราคาอ้างอิงข้าวเปลือก 5% อยู่ที่ตันละ 10,164 บาท และได้ตกลงมาอยู่ที่ตันละ 9,993 บาท ในช่วงต้นเดือนปลายเดือนม.ค. 2553 และ ในช่วงเดือน ก.พ. 2553 ราคาอ้างอิงได้ตกลงมาอยู่ที่ตันละ 9,986 บาท ซึ่งโรงสีได้รับซื้อข้าวเปลือกต่ำว่าราคาอ้างอิงทำให้เกษตรได้รับความเดือดร้อน คณะรัฐมนตรีจึงได้ขยายเวลามาตรการรักษาเสถียรภาพราคาข้าวเปลือกโดยให้ อคส. และ อ.ต.ก. เข้าไปรับซื้อข้าวเปลือกจากเกษตรกร โดยให้ ธ.ก.ส. สนับสนุนทางการเงินให้ นอกจากนี้ ในส่วนของ ธ.ก.ส. ยังได้เปิดโครงการรับฝากข้าวเปลือกในยุ้งฉางเกษตรกร เพื่อเป็นทางเลือกให้กับเกษตรกรในการชะลอการขายผลผลิตในช่วงราคาตกต่ำ โดย ธ.ก.ส. คิดอัตราดอกเบี้ยการรับฝากจากเกษตร 2% ต่อปี ซึ่ง ธ.ก.ส. ได้ดำเนินโครงการดังกล่าวในภาคต่างๆ ตั้งแต่เดือน พ.ย. 2552 ถึง ก.พ. 2553 ยกเว้นภาคใต้ ตั้งแต่เดือน ก.พ. 2553 ถึง พ.ค. 2553 กำหนดระยะเวลาไถ่ถอนภายใน 4 เดือน  นายลักษณ์ กล่าวว่า ในช่วงนี้ข้าวเปลือกที่ออกสู่ตลาดส่วนใหญ่เป็นข้าวเปลือกนาปรัง ซึ่งมักมีความชื้นสูงกว่าปกติ เวลานำไปขายจึงถูกกดราคา ดังนั้นเกษตรการดูแลข้าวเปลือกของตนเอง เช่น เก็บเกี่ยวในช่วงระยะเวลาที่เหมาะสมกับอายุของข้าว เพื่อให้ข้าวที่ผลิตมีคุณภาพดีและเก็บได้นานขึ้น